Ylä-Savon sote-kuntayhtymä

Ylä-Savon sote-kuntayhtymä, jonka perustamissopimuksessa käytetään nimestä kirjoitusasua Ylä-Savon SOTE kuntayhtymä, on neljän pohjoissavolaisen kunnan yhdessä omistama kuntayhtymä, joka järjestää sosiaali- ja terveydenhoitopalveluja jäsenkunnissaan eli Iisalmessa, Kiuruvedellä, Sonkajärvellä ja Vieremällä. Päivähoidon järjestäminen jää kuitenkin jäsenkunnille. Kuntayhtymän kotipaikka on Iisalmi. Kuntayhtymä työllistää noin 1 400  työntekijää. Jäsenkuntien asukasmäärä on noin 37 000.

Kuntayhtymä ylläpitää esimerkiksi Iisalmen sairaalaa sekä terveyskeskusta kussakin jäsenkunnassa (Iisalmen terveyskeskus, Kiuruveden terveyskeskus, Sonkajärven terveyskeskus ja Vieremän terveyskeskus. Lisäksi kuntayhtymä ylläpitää hammashoitolaa kussakin jäsenkunnassa, kodinhoitoyksiköitä, mielenterveys- ja päihdepalveluja, perhe- ja sosiaalikeskuksia, kehitysvammaisten asumis- ja päivätoimintaa, ikäihmisten asumispalveluja, ympäristö- ja terveysvalvontapalveluja sekä eläinlääkärien toimipisteitä.

Terveydenhuollon päivystystoiminnasta vastaa Iisalmen sairaala. Kuntayhtymä sijaitsee Pohjois-Savon sairaanhoitopiirin alueella. Monia erikoissairaanhoidon palveluja (esimerkiksi psykiatrian päivystys, vaativammat leikkaukset) tuotetaan Kuopion yliopistollisen sairaalan (KYS) piirissä.

Sairaalat ja terveysasemat

Lähteet

Kuntayhtymät
Terveydenhoito Suomessa
Iisalmi